เทอร์มินอล 21 จัด สงกรานต์ เฟสติวัล ยกทัพสินค้าภูมิปัญญาไทยขายกระหึ่ม
นายประเสริฐ ศรีอุฬารพงศ์ กรรมการผู้จัดการ บริษัท แอล แอนด์ เอช พร็อพเพอร์ตี้ จำกัด เจ้าของศูนย์การค้าเทอร์มินอล 21 เปิดเผยว่า แม้เทศกาลสงกรานต์ปีนี้จะอยู่ท่ามกลางภัยแล้งของหลายพื้นที่ ที่ขาดแคลนน้ำเพื่ออุปโภคและบริโภค รวมถึงการรณรงค์การใช้น้ำอย่างมีประโยชน์ แต่เรายังคงรักษาขนบธรรมเนียมประเพณีไทยที่สืบทอดกันมา ไม่ว่าจะเป็นการรดน้ำดำหัว การทำบุญร่วมกันในครอบครัว ดังนั้น เพื่อสืบสานภูมิปัญญาไทยในช่วงเทศกาลสงกรานต์ ทางศูนย์การค้าจึงจัดกิจกรรมสงกรานต์ เฟสติวัล ระหว่างวันที่ 12-18 เม.ย.นี้ ซึ่งมุ่งเน้นให้ทุกคนในครอบครัวทำกิจกรรมวันสงกรานต์ร่วมกัน ได้มาสัมผัสกับสินค้าไทย จากฝีมือและความคิดของคนไทย,ห้างได้คัดสรรสินค้าที่มีความโดดเด่นสุด มีคุณค่าตั้งแต่ความคิด วัตถุดิบ และขั้นตอนการ ผลิต หาชมยาก เช่น ศิลปะหินทราย จาก จ.สระแก้ว, ศิลปะบนเม็ดข้าว จาก จ.นนทบุรี, เครื่องประดับอัญมณี จ.จันทบุรี และอีกหลากหลายรายการ ที่เป็นสินค้าชั้นยอด นอกจากนี้ ยังจะมีการสาธิตการทำ หัวโขน หุ่นโขน หุ่นนางรำ อีกทั้งยังมีการแสดงหุ่นกระบอก จากบ้านตุ๊กกะตุ่น หุ่นกระบอกไทยด้วย จึงอยากจะเชิญชวนทุกคนร่วมสัมผัสและสืบสานศิลปวัฒนธรรมในงานสงกรานต์ เฟสติวัล ได้ ณ ศูนย์การค้าเทอร์มินอล 21 อโศก ชั้น LG, G, M ได้.
แม้เทศกาลสงกรานต์ปีนี้จะอยู่ท่ามกลางภัยแล้งของหลายพื้นที่ ที่ขาดแคลนน้ำเพื่ออุปโภคและบริโภค รวมถึงการรณรงค์การใช้น้ำอย่างมีประโยชน์แต่เรายังคงรักษาขนบธรรมเนียมประเพณีไทยที่สืบทอดกันมา ไม่ว่าจะเป็นการรดน้ำดำหัว การทำบุญร่วมกัน
ข่าวเศรษฐกิจ,ประเสริฐ ศรีอุฬารพงศ์,เทอร์มินอล 21,สงกรานต์ เฟสติวัล,รดน้ำดำหัว,ทำบุญร่วมกันในครอบครัว,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ